19/04/2012 | Administración LocalMunicipal
Ares
Aprobación definitiva da modificación puntual das normas subsidiarias de planeamento municipal de Ares (A Coruña) “Modificación cuarta, de reaxuste de viario na zona da avenida de Mazote”

Aprobada por Orde do Conselleiro de Medio Ambiente, Territorio e Infraestructuras de data 24 de xaneiro do 2012 a aprobación definitiva da Modificación Puntual das Normas Subsidiarias de Planeamento Municipal de Ares (A Coruña) reaxuste de viario na zona da Avda de Mazote, de conformidade co disposto no artigo 92 da Lei 9/2002 e 70 da Lei 7/1985, do 2 de abril, reguladora das Bases de Réxime Local, procédeses á publicación da normativa e a ordenanza da modificación aprobada definitivamente: A Modificación Puntual ten por obxecto a adecuación das aliñacións establecidas no planeamento vixente, as Normas Subsidiarias de Planeamento Municipal, á situación actual de consolidación da avenida do Mazote e o seu contorno. As Normas Subsidiarias de Planeamento Municipal de Ares foron aprobadas con carácter definitivo o 4 de decembro de 1978 e estiveron vixentes ata 1999, ano de aprobación definitiva do Plan Xeral de Ordenación Municipal. O Plan Xeral de Ordenación Municipal foi aprobado definitivamente en sesión plenaria celebrada o 26 de marzo de 1999 (DOG nº 66 de 8 de abril de 1999) e posteriormente anulado por sentenza do Tribunal Supremo de data 14 de novembro de 2007. Dende ese momento recuperan a vixencia as Normas Subsidiarias de 1978. Atopámonos polo tanto cun grande desaxuste entre o planeamento vixente e a realidade do núcleo urbano de Ares, que devén do desenvolvemento urbanístico da vila amparado no planeamento vixente entre os anos 1999 e 2007. O período de vixencia do Planeamento Xeral propiciou a consolidación pola edificación da maior parte da fronte da avenida do Mazote, de acordo coas aliñacións e ordenanzas que nel se recollían. Froito desta situación, as Normas Subsidiarias non contemplan viarios xa executados e pola contra, contemplan outros que polo desenvolvemento do Planeamento Xeral xa non teñen cabida na ordenación da vila de Ares. O interese público desta Modificación Puntual radica na adecuación do planeamento vixente á realidade actual, o que supón un perfeccionamento da ordenación urbanística prevista nas Normas Subsidiarias e fai posible un desenvolvemento coherente entre o planeamento e as partes do núcleo xa consolidadas. A Modificación tramítase conforme ao establecido no artigo 94 da Lei 9/2002 de Ordenación Urbanística e Protección do Medio Rural de Galicia, coas modificacións derivadas da Lei 15/2004. A presente Modificación Puntual non supón un incremento da intensidade de uso da zona nin afecta a terreos cualificados como zonas verdes ou espazos libres públicos. O ámbito da Modificación Puntual comprende a avenida do Mazote e o solo urbano inmediato a ela, tal e como se establece en plano. Trátase dun eixe viario de algo máis de 500 metros ao norte da Vila que une a avenida de Redes coa de Mugardos, e que presenta un primeiro treito, a súa parte leste, consolidado practicamente na súa totalidade pola edificación, e un segundo treito, a súa metade oeste, en fase de desenvolvemento. A Modificación esténdese tamén aos cuarteiróns inmediatos á avenida do Mazote.3.1. MEMORIA A Modificación Puntual ten por obxecto o axuste de aliñacións establecidas nas Normas Subsidiarias á realidade consolidada da avenida do Mazote e dos cuarteiróns inmediatos a ela. Con esta Modificación preténdese facilitar o proceso de desenvolvemento da avenida, así como manter dentro de ordenación as edificacións construídas conforme licenza durante a vixencia do Plan Xeral. Entre outras actuacións o Concello prevé destinar unha parte do solo á construción de vivendas de protección oficial. A tal efecto, a modificación puntual: • Axusta as aliñacións do viario existente e previsto. • Elimina dos planos das Normas Subsidiarias aqueles viais previstos que non teñen cabida dado o desenvolvemento actual da ordenación da avenida. • Inclúe no planeamento aqueles outros xa desenvolvidos ao amparo do planeamento anterior e non recollidos nas Normas Subsidiarias. Os terreos desafectados da cualificación de sistema viario, pasarán a ter a ordenanza do solo colindante.3.2. NORMATIVA A modificación puntual non afecta a aspectos normativos das Normas Subsidiarias de Planeamento Municipal.3.3. PLANOS A modificación puntual afecta aos seguintes planos das Normas Subsidiarias: 4.1 Red viaria, alineaciones en Ares De acordo coa lexislación urbanística e ambiental vixente, redáctase un Documento de Inicio para os efectos do trámite de avaliación ambiental estratéxica no que se conclúe que a modificación puntual non é xeradora de ningún efecto significativo sobre o medio ambiente. A Coruña, xullo de 2011” Contra esta Orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdicción contencioso-administrativa. En Ares a 10 de abril do 2012 O Alcalde-Presidente Asdo.- Julio Ignacio Iglesias Redondo.